recursal/SuperWikiNEXT-32B huggingface dataset:
**קובלר** (באנגלית: **Cobbler**) הוא קינוח פופולרי במטבח הבריטי ובמטבח האמריקאי. הקינוח כולל פירות שנאפים כשהם מכוסים בבלילה, ביסקוויט או בצק פאי.

בשונה מפאי, הקינוח אינו כולל בצק בתחתיתו, אלא רק בחלקו העליון.

היסטוריה
--------

מקורו של המאכל במושבות הבריטיות בצפון אמריקה. המתיישבים האנגליים לא יכלו להכין פודינג אנגלי בשל מחסור בחומרים ובתנורים מתאימים, ולכן במקום לאפות את הפאי, אידו את מילוי הפאי שעליו בצק הפאי. לבצק הפאי שנאפה הייתה צורה של אבני רחוב, ומכאן שמו של המאכל (קובלר = ריצוף).

מאכל זה נאכל בעיקר כארוחת בוקר, כמנה ראשונה או כמנה עיקרית. רק בשלהי המאה ה-19 הפך המאכל לקינוח.

גיוון של מאכל זה הוא הקרמבל (העשוי משיבולת-שועל במקום בצק).

סביב המאכל והדיון האם הוא פאי או לא נסוב נושא עלילתי מרכזי בסרט "אלוהי הקטל".

### אנגליה

בהדרגה הפך הקובלר לקינוח נפוץ גם ברחבי האימפריה הבריטית וחבר העמים הבריטי, במילוי תפוחים או שילוב של תפוחים עם אוכמניות ואפרסקים. ישנן גם גרסאות מלוחות בהם הפירות מבושלים עם בשר טלה.

מנות אלה הפכו נפוצות בעיקר במהלך מלחמת העולם השנייה, שכן משרד הקיצוב של ממשלת בריטניה עודד את הכנת המאכל שדרש כמות קטנה יותר של קמח וחמאה מאשר זו הנדרשת להכנת בצק פאי.

ראו גם
------

* פאי תפוחים
* קרמבל
* טארט טאטן

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קובלר תפוחים** |

* ההיסטוריה של קובלר התפוחים
* מתכון קובלר תפוחים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409104005171
* LCCN: sh2015000627

 |
**פרסיאן השני** (בבולגרית: **Пресиян II**; ‏996, אוחריד, בירת האימפריה הבולגרית הראשונה - 1061, ממלכת הונגריה) היה שליטה האחרון של האימפריה הבולגרית הראשונה. ב-1018, לאחר מות אביו איוואן ולדיסלב כיהן פרסיאן לזמן קצר כשליט האחרון של האימפריה, עד שהודח בידי צבא האימפריה הביזנטית.

חייו
----

פרסיאן היה בנו בכורו של איוואן ולדיסלב אשר נהרג בקרב מול הכוחות הביזנטיים בפיקודו של הקיסר בסיליוס השני בעת המצור על העיר דורס, (בשטחי אלבניה המודרנית). לאחר קרב זה הפכה מרבית האצולה הבולגרית ווסאלית של הקיסר הביזנטי וזה מיהר לנוע עם כוחותיו אל תוך האימפריה הבולגרית ולהשתלט על מרבית שטחיה.

אלמנטים מסוימים מהצבא והאצולה הבולגרית נותרו נאמנים לפרסיאן והכירו בו כיורש החוקי וביחד עם אחיו אלוסיאן שהיה מצביא מחונן, ניהלו קרב מאסף מול הצבא הביזנטי ברכסי ההרים האלבניים. בקיץ 1018 נאלצו הבולגרים להיכנע ובכך הקיץ הקץ על האימפריה הבולגרית הראשונה אשר הייתה לפרקים אויב מר של הביזנטים. הבולגרים איבדו את עצמאותם המדינית למשך 167 השנים הבאות.

פרסיאן ואחיו הובלו לקונסטנטינופול, נטמעו באצולה הביזנטית, זכו בתוארי אצולה והיו מעורבים במשחקי הכוח הפוליטיים של חצר המלוכה. ב-1029, היה פרסיאן מעורב בקשר לרציחתו של הקיסר הביזנטי קונסטנטינוס השמיני. המזימה נחשפה וכעונש, עוור פרסיאן ובהמשך, ב-1030 הפך לנזיר.

גורלו נחשב לא ידוע, עד שב-1978 במהלך חפירות ארכאולוגיות ליד העיר מיכאלובצה, אז בצ'כוסלובקיה ובימינו בסלובקיה, נחשף קברו של אציל בן התקופה. על הקבר היה כיתוב המציין כי הנקבר הוא: "הנסיך פרסיאן אשר נולד בשנת 996/997 ומת בשנת 1060/1061". חלק מהחוקרים טוענים כי אם פועלים בשיטת האינדוקציה, הרי שלא מוכר בכתבים או במסורות איש אצולה בלקני בשם זה ובתקופה זו, מלבד פרסיאן השני ומאחר והשטח היה בשליטת ממלכת הונגריה, מניחים שפרסיאן היגר לממלכה ומת בשטחה. הנחה זו נתונה במחלוקת.

167 שנות הכיבוש הביזנטי באו אל קיצן כאשר ב-1185, הרימו האחים פטר ואיוואן אסן את נס המרד ויסדו את האימפריה הבולגרית השנייה.

קישורים חיצוניים
----------------

ויקישיתוף מדיה וקבצים בנושא **פרסיאן השני** בוויקישיתוף

הערות שוליים
------------

1. 1 2  פלמן פבלוב "פרסיאן השני, השליט האחרון של האימפריה הבולגרית הראשונה", באתר liternet.bg (בבולגרית).
2. ↑  Finlay, George, **History of the Byzantine Empire from DCCXVI to MLVII**, 2nd Edition, Published by W. Blackwood, 1856, page 444-445.

|  |  |  |
| --- | --- | --- |
| **הקודם**:**איוואן ולדיסלב** | **שליטי האימפריה הבולגרית הראשונה** פברואר 1018 - אוגוסט 1018 | **הבא**:**אין, האימפריה הביזנטית. השליט העצמאי הבא, פטר הרביעי, קיסר בולגריה, האימפריה הבולגרית השנייה** |

| **שליטי האימפריה הבולגרית הראשונה (1018-680)** |
| --- |
| 

|  |  |
| --- | --- |
| אספרוך • טרבל • קורמסיי • סוואר • קורמיסוש • וינאך • טלץ • סאבין • אומור • טוקטו • פאגאן • טלריג • קארדאם • קרום • אומורטאג • מאלאמיר • פרסיאן הראשון • בוריס הראשון • ולדימיר • סימאון הראשון • פטר הראשון • בוריס השני • רומאן • סמואיל • גבריל ראדומיר • איוון ולדיסלב • פרסיאן השני |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2002043665
* VIAF: 21500792
* WorldCat: lccn-n2002043665

 |
**אוזנן אפריקני** (שם מדעי: *Laephotis*) הוא סוג של עטלף קטן במשפחת הנשפוניים ובו 5 מינים שחיים באפריקה שמדרום לסהרה. הסוג הוקם בשנת 1901 על ידי הזואולוג הבריטי אולדפילד תומאס והוא קרוב מבחינה חיצונית וגנטית לסוג אוזנן מפרשי מדרום-אמריקה.

תיאור
-----

לאוזנן האפריקני גוף גוצי שעיר, ראש חרוטי וכנפיים קצרות ורחבות. החרטום שטוח ורחב ובצידי הלוע יש רפידות בשרניות נפוחות וכהות. העיניים קטנות, האף גדול ורחב והשיניים דקיקות וחדות. האוזניים גדולות ומחודדות עם צפירים עבים ומעוגלים ויכולות להתקפל בצורת סהר; האוזניים אינן מתחברות בבסיס והאפרכסות שלהן קצרות ביחס לאלו של האוזננים האמיתיים. הזנב דקיק וארוך ועטוף בכנף הזנב הרחבה. אורך הראש והגוף של מיני האוזנן האפריקני 46–65 מ״מ, אורך הזרוע 30–38 מ״מ, אורך האוזן 19–25 מ״מ ואורך הזנב 36–50 מ״מ; משקלו 5–11 גרם ומוטת כנפיו כ-30 ס״מ.

הפרווה של האוזנן האפריקני, ארוכה, רכה ומקומטת מעט על הגב. צבעה הכללי בהיר יחסית ונע בין כתמתם לאוכרה, זהוב, נחושת, חום זית או חאקי. הגחון, החזה והסנטר חיוורים יותר ונעים בין צהבהב לשנהב, קרם או לבנבן ואילו הגרון שחור. הפנים דלילות בשיער ובצבע ורוד או בורדו, והמצח, האף והלוע כהים. האוזניים חומות כהות או שחרחרות עם חלקים פנימיים ורודים. הכנפיים שחרחרות-אפורות, כנף הזנב חיוורת ושקופה למחצה והזרועות והרגליים ורודים.

תפוצה ואקולוגיה
---------------

מיני האוזנן האפריקני מצויים בדרום, מרכז ומזרח אפריקה; טווח התפוצה של הסוג כולל את נמיביה, אנגולה, בוצוואנה, דרום אפריקה, דרום הרפובליקה הדמוקרטית של קונגוֿ, לסוטו, זמביה, זימבבואה, מלאווי, טנזניה, קניה, אוגנדה ואתיופיה, וסביר להניח שגם את סווזילנד ומוזמביק. בית הגידול משתנה בהתאם למין, וכולל יער גשם טרופי, יער סובטרופי יבש, יער הררי עד רום 2,650 מטר, חורש ים-תיכוני, סוואנה מיוערת, טרופית או צחיחה למחצה, ביצות, בתה סבוכה ודוקרנית מנוקדת בשיטה, ומדבריות צחיחים דוגמת מדבר נמיב.

מעט מאוד ידוע על אורח החיים של המינים בסוג; האוזננים האפריקנים חיים בדרך כלל בבדידות, בזוגות או בקבוצות קטנות. הם מבלים את שעות היום מתחת לקליפות עצים, נקיקי סלעים ועלווה צפופה ויוצאים לפעילות לקראת ערב למשך כשלוש שעות. בטמפרטורות קרירות הם עשויים להיכנס למצב נמנום כדי לחסוך באנרגיה. האוזננים אוכלי-חרקים מובהקים, וניזונים בעיקר מפרפראים, שעירי כנף וחיפושיות שאותם הם צדים באוויר בגובה 1–3 מטר מהקרקע. הם מאתרים את טרפם באמצעות איכון-הד בתדר נמוך של 22 קילוהרץ או בהאזנה פסיבית, ומסוגלים לבצע תמרונים חדים באוויר במרדף אחרי טרף. הרבייה מתרחשת אחת לשנה והאוזננית ממליטה גור יחיד שמגיע לבגרות עד גיל שנתיים.

מינים
-----

בסוג זה 5 מינים:

* אוזנן אנגולי (*Laephotis angolensis*)
* אוזנן בוטסוואני (*Laephotis botswanae*)
* אוזנן נמיבי (*Laephotis namibensis*)
* אוזנן דה-וינטון (*Laephotis wintoni*)
* אוזנן קיריניאגה (*Laephotis kirinyaga*) - התגלה בשנת 2020 בהר קניה.

קישורים חיצוניים
----------------

ויקישיתוף מדיה וקבצים בנושא **אוזנן אפריקני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |
**פרנקלין** (באנגלית: **Franklin**) הוא דמות בסדרת הקומיקס ארוכת הימים פינאטס, פרי עטו של צ'ארלס מ. שולץ. פרנקלין היה הדמות האפרו-אמריקאית הראשונה בסדרה, והוא דוגמה לתופעה הנקראת "דמות שחור ייצוגית". כאשר נפגשו צ'ארלי בראון ופרנקלין לראשונה, אמר לו פרנקלין שאביו הוא חייל הנלחם בווייטנאם. בתגובה אמר לו צ'ארלי, כי אביו שלו הוא ספר שגם היה במלחמה, אך הוא אינו זוכר איזו. כאשר פרנקלין בא לבקר את צ'ארלי בראון, הוא נוכח כי חבריו של צ'ארלי בראון הם די משונים.

הופעתו של פרנקלין הייתה בתקופה בה נושאים כגון הפרדה גזעית ויחסים בין-גזעיים היו מקור נאמן לקונפליקטים בקרב החברה האמריקאית. צירופה של דמות שחורה לתוך הסדרה נחשבה שערורייתית, אולם שולץ טען כי לא היה שום מניע פוליטי בהופעה זו. רק לעיתים רחוקות עולה עניין צבע עורו של פרנקלין בפרקי הסדרה. רוב החבורה פשוט מקבלת אותו כמו שהוא. בראיון שנערך ב-1997 ציין שולץ כי קיבל מכתב מעורך עיתון בדרום ארצות הברית, שכתב כי אינו מתנגד להופעת דמות שחורה בקומיקס, אך הוא מבקש ממנו כי לא יאייר אותם לומדים יחדיו בבית הספר.

פרנקלין ניחן באינטליגנציה רבה ומשמש לרוב כגירוי אינטלקטואלי לליינוס ואן פלט, שבדומה אליו נוטה לצטט פסוקים מן המקורות. דמותו מאופיינת באופייה הנוח, החסר דאגות או אובססיות. פרנקלין משחק בתפקיד סנטר פילדר (center fielder) בקבוצת הבייסבול של צ'ארלי בראון. בגיליונות מאוחרים יותר הוא נראה כשחקן בקבוצתה של פאטי, ובסדרת הטלוויזיה שיצאה לקומיקס הוא גם לומד בכיתתה.

באחד הספיישלים הטלוויזיוניים של פינאטס פרנקלין יודע לרקוד ברייקדאנס.
תוכנית **"זה"ב בגן"** היא תוכנית ארצית להתנדבות של גמלאים בגני ילדים בנושא בטיחות בדרכים. התוכנית מופעלת על ידי תנועת של"מ, החברה למתנ"סים ועמותת אור ירוק בשיתוף משרד החינוך. בשנת 2021, התוכנית עברה למסגרת "באים לטוב"- תוכנית המערך הלאומי להתנדבות אזרחים ותיקים של המשרד לשוויון חברתי.
במסגרת התוכנית, מגיעים המתנדבים לגן, משתלבים בפעילות הגן ומובילים יוזמות בתחום בטיחות בדרכים. התוכנית פועלת משנת תשס"ה, ובשנת הלימודים תשע"ב לוקחים בה חלק כ-70 יישובים וכ-1500 מתנדבים.

הרעיון החינוכי
--------------

המתנדבים מהווים דמויות משמעותיות עבור הילדים ומשמשים מודל לחיקוי והערכה. המסרים שאותם הם מביאים בעקביות, בדרך חווייתית מסייעים להטמעה של דרכי התנהגות בדרך. הילדים משמשים כ"שגרירים" לנושא ומעבירים את המסרים להורים ולשאר בני המשפחה.

התכנים מבוססים על דמות הנקראת "ללה" - כל הכללים מתחילים בלה או בלה: לעצור, להביט לכל הכיוונים, להקשיב לקולות התנועה, לתת יד למבוגר, לחצות את הכביש, לשבת על כיסא בטיחות, לחגור חגורת בטיחות, לרדת לכיוון המדרכה, לחבוש קסדה, לשים מגנים, לשחק במקום מותר.

השיטה
-----

התוכנית מזמנת מפגש משמעותי בין מתנדבים בקהילה, לבין ילדי הגן וצוות הגן.המתנדבים פועלים אחת לשבוע בגן ילדים קבוע, ומעבירים מפגש תוכן בנושא שנבחר על ידי המתנדב והצוות. בטיחות בדרכים הוא אחד הנושאים המרכזיים בתוכנית. הפעילות מתבצעת במליאה, בקבוצות או באופן פרטני, בהתאמה לצורכי גן הילדים ובתיאום עם הצוות החינוכי. המתנדבים משתלבים בגנים ממלכתיים, גנים ממלכתיים דתיים וגנים של החינוך המיוחד. התוכנית פועלת בכל המגזרים, מצפון ישראל ועד דרומה.

כל מתנדב שייך לקבוצת למידה של תוכנית "זה"ב בגן" הפועלת, לרוב, במתנ"ס. אחת לחודש. המתנדבים נפגשים ל'קמפוס', שבמסגרתו הם מקבלים ידע וכלים, המסייעים להם להצליח בתפקידם, מרכז התוכנית, הפועל גם הוא בהתנדבות.

מבנה התוכנית
------------

התוכנית מחולקת ליישובים, כשבכל יישוב יש רכז יישובי מתנדב, האחראי על גיוס המתנדבים ביישוב, בשיתוף רכז המתנדבים במתנ"ס ורכז התוכנית. הרכזים היישוביים מחולקים לחמישה מחוזות, כשבכל מחוז מתקיימים מספר הכשרות בשנה, ששם הם רוכשים ידע ומקבלים חומרים בנושא זה"ב בגן. אחת לשנה, מתקיים כנס ארצי, שמוקדש ללמידת עמיתים, חלוקת תעודות והעשרה.

קישורים חיצוניים
----------------

* תוכנית זה"ב בגן, באתר "אור ירוק"
* פורום זה"ב בגן, באתר משרד החינוך

הערות שוליים
------------

1. 1 2  באים לטוב - המערך הלאומי להתנדבות ותיקים, באתר החברה למתנסים
2. ↑  התנדבות בפרויקט "זהב בגן" - מתנדבים גמלאים להעברת הפעלות בגני ילדים - רוח טובה, באתר www.ruachtova.org.il, ‏2021-03-18
3. ↑  רונית רביב, **ארגז כלים למובילי קבוצה**, 2022
**זדרבקו קוזמנוביץ'** (בסרבית: **Здравко Кузмановић**, נולד ב-22 בספטמבר 1987) הוא כדורגלן עבר סרבי ששיחק בעמדת הקשר האחורי.

קריירת מועדונים
---------------

קוזמנוביץ' נולד בתון שבשווייץ למשפחה שהיגרה מיוגוסלביה. קוזמנוביץ' התחיל את הקריירה שלו במחלקת הנוער של פ.צ. בזל אלייה הגיע מיאנג בויז ברן. כבר בגיל צעיר הוכיח את יכולותיו וסומן כהבטחה גדולה. בתחילת ינואר 2007 התחיל משא ומתן בין השחקן לפלרמו אך בסופו של דבר ב-30 בינואר הוא חתם בפיורנטינה ל-4 וחצי שנים. ב-4 במרץ 2007 הוא ערך את הופעת הבכורה שלו בפיורנטינה בניצחון 1-5 נגד טורינו. לאחר שבחצי העונה הראשונה שלו במועדון רשם רק 4 הופעות, בעונת 2007/2008 הפך לשחקן הרכב פותח. ב-17 בפברואר 2008 הבקיע את שער הבכורה שלו בליגה נגד קטאניה. ב-14 באוקטובר 2008 האריך את חוזהו במועדון עד 2013.

ב-31 באוגוסט 2009 חתם בשטוטגרט הגרמנית תמורת 7 מיליון פאונד. ב-12 בספטמבר 2009 קוזמנוביץ' ערך את הופעת הבכורה שלו במועדון בהפסד 3-1 נגד המבורג. ב-21 בנובמבר 2009 קוזמנוביץ' הבקיע את השער הראשון שלו בשטוטגרט בתיקו 1-1 נגד הרטה ברלין. את עונת 2009/2010 התחיל עם 4 שערים בכל המסגרות דבר שגרם לתעניינות רבה מצד מועדונים באירופה, אך בחודש דצמבר 2010 הודיע כי הוא יישאר בשטוטגרט עד תום העונה. את העונה הזו סיים עם 12 שערים ב-47 הופעות בכל המסגרות.

ב-31 בינואר 2013 חתם באינטר מילאנו לאחר שסיים את חוזהו בשטוטגרט. ב-30 ביולי 2015 חזר לפ.צ. בזל מועדון נעוריו כאשר חתם ל-5 שנים במועדון. ב-21 בינואר 2016 הושאל לאודינזה עד לסיום העונה. ב-30 ביוני 2016 הושאל למאלגה מליגת העל הספרדית בה שיחק שנתיים.

קריירה בינלאומית
----------------

בצעירותו שיחק קוזמנוביץ' בנבחרת שווייץ בכדורגל עד גיל 21 ואף השתתף באליפות אירופה בכדורגל עד גיל 21 - 2007. בשנת 2007 החליט לשחק עבור נבחרת סרביה וכעבור חודשיים זומן לקראת המשחקים נגד פורטוגל וקזחסטן. ב-22 בספטמבר 2007 הבקיע את שערי הבכורה שלו בנבחרת במשחק נגד בלגיה במסגרת מוקדמות יורו 2012, שהסתיים בהפסד 3-2.

קישורים חיצוניים
----------------

ויקישיתוף מדיה וקבצים בנושא **זדרבקו קוזמנוביץ'** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת סרביה – מונדיאל 2010** |
| --- |
| 1 סטויקוביץ' • 
2 רוקאבינה • 
3 קולארוב • 
4 קצ'אר • 
5 וידיץ' • 
6 איוואנוביץ' • 
7 טושיץ' • 
8 לזוביץ' • 
9 פנטליץ' • 
10 סטנקוביץ' • 
11 מיליאש • 
12 איסלקוביץ' •
13 לוקוביץ' • 
14 יובאנוביץ' •
15 ז'יגיץ' •
16 אוברדוביץ' •
17 קראסיץ' •
18 נינקוביץ' •
19 פטרוביץ' •
20 סובוטיץ' •
21 מרג'ה •
22 קוזמנוביץ' •
23 ג'רוצ'יץ' •
מאמן: אנטיץ' | סרביהסרביה |
**אָזְנִי חוּם** (שם מדעי: ***Crossoptilon mantchuricum***) הוא מין עוף קרקעי ממשפחת הפסיוניים המצוי רק ביערות ההר של צפון סין סביב מחוז שאנשי.

האוזני הוא עוף באורך 96–100 ס"מ ובעל נוצות אפורות-כחולות עם כנפיים אפורות, זנב לבן מעוטר כמו זנב טווס ורגליים אדומות קטנות. הצוואר כחול כהה והפנים אדומות עם עיניים צהובות קטנות, "כיפה" שחורה וסביב הפנים נוצות בולטות לבנות המשתרעות מתחתית המקור עד לאחורי הראש, כציצות בולטות והם הקנו לעוף את שמו, עקב מראם דמוי האוזניים.

פסיון זה מצוי רוב זמנו על קרקע היערות של צפון סין ומחטט בחיפוש אחרי שורשים, פקעות וצמחייה אחרת. בחורף הוא מגוון גם בחסרי חוליות ולעיתים יורד לאזורים נמוכים ושופעים יותר. עונת הרבייה שלו חלה בין סוך יולי לאוקטובר ואז הזכרים מפזזים וקוראים בקול. הם גדולים יותר מהנקבות ואינם עוזרים להם ברבייה. הנקבות מקננות בין הסבכים ומטילות 5–8 ביצים הבוקעות תוך 28 יום. הצעירים ניזונים בעיקר מחרקים.

הפסיון פגיע בטבע (החבר הפגיע ביותר בסוגו) והוא נחשב למין מוגן בסין האסור לציד. הסיבות לפגיעותו הם: ציד לא חוקי, אובדן בית גידולו וכריתת יערות גדולה.

קישורים חיצוניים
----------------

ויקישיתוף מדיה וקבצים בנושא **אוזני חום** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  אוזני חום באתר הרשימה האדומה של IUCN
2. ↑  אָזְנִי חוּם במילון בעלי חיים: נכר (תשל"ב), 1972, באתר האקדמיה ללשון העברית
**פרנקלין בראונל** (באנגלית: **Franklin Brownel**‏; 27 ביולי 1857, ניו בדפורד, מסצ'וסטס – 13 במרץ 1946) היה צייר נוף, שרטט ומורה פעיל בקנדה.

ביוגרפיה
--------

בראונל למד בבית הספר של המוזיאון בבוסטון לאמנויות יפות בשנת 1879 ובאקדמיה ז'וליאן בפריז בין השנים 1880–1883 בניהולו של ויליאם אדולף בוגרו, טוני רוברט פלורי ולאון בונה. שם הוא פגש את הצייר הקנדי ויליאם ברימנר.

פרנקלין ברונאל, 1915
לאחר שבילה זמן מה במונטריאול, עבר בראונל לאוטווה בשנת 1886 כדי למלא את תפקיד מנהל בית הספר לאמנות באוטווה עד שנת 1900. הוא קיבל את אותו תפקיד כמנהל בין השנים 1900–1937 באגודה לאמנות נשים באוטווה, שלימים שונה לשם: התאחדות האמנות של אוטווה. בין תלמידיו היו פגי ניקול מקלאוד, אנרי מאסון ורוברט טייט מקנזי.

בראונל נבחר לחבר באקדמיה המלכותית הקנדית לאמנויות בשנת 1895 ובחברת האמנים באונטריו בשנת 1899. הוא היה גם חבר מייסד במועדון האמנות הקנדי בטורונטו בשנת 1907. דרך המועדון התיידד עם מוריס קולן. וג'יימס וילסון מוריס. כתוצאה מכך, לוח הצבעים שלו החל להבהיר. ציוריו האימפרסיוניסטיים ביותר צוירו בכמה טיולים לאיי הודו המערבית בין השנים 1911 ל-1915.

טיולי ציור אחרים שעשה היו באזורי גספה וגטינו בקוויבק, בפארק אלגונקווין ואזורים אחרים סביב אוטווה באונטריו.

מלבד נופים, הוא גם צייר פורטרטים, פרחים, סצינות ימיות וז'אנריות בשמן, צבעי מים ופסטל.

קישורים חיצוניים
----------------

ויקישיתוף מדיה וקבצים בנושא **פרנקלין בראונל** בוויקישיתוף

הערות שוליים
------------

1. ↑  Peleg Franklin Brownell | The Canadian Encyclopedia, www.thecanadianencyclopedia.ca
2. ↑  **Franklin Brownell**
3. ↑  "Brownell, Franklin Peleg (1856–1946), Painter : Benezit Dictionary of Artists", Oxford Academic (באנגלית)
4. ↑  Prakash, A.K. (2015). Impressionism in Canada: A Journey of Rediscovery. Stuttgart: Arnoldsche Art Publishers. pp. 398–417

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1598 1604
* LCCN: nr93012890
* RKD: 13243
* ULAN: 500004159
* VIAF: 104535556
* WorldCat: lccn-nr93012890

 |
**ארתור אמברוז מקאבוי** (באנגלית: **Arthur Ambrose McEvoy**‏; 12 באוגוסט 1877 – 4 בינואר 1927) היה אמן אנגלי. עבודותיו המוקדמות הן נופים ודיוקנאות, בסגנון שהושפע מג'יימס מקניל ויסלר. בהמשך הוא זכה להצלחה כצייר דיוקנאות, בעיקר של נשים ולעיתים קרובות בצבעי מים.

ביוגרפיה
--------

מקאבוי נולד והוטבל בקרודוול, וילטשייר, בשנת 1877, בנם של צ'ארלס אמברוז מקאבוי, מהנדס סקוטי, ואשתו מרי ג'יין. בעידודו של ויסלר, שהבחין בכישרונו בשלב מוקדם, נרשם אמברוז לבית הספר סלייד לאמנות בלונדון כשהיה בן חמש עשרה.

בסלייד הוא היה חלק מהקבוצה של אוגוסטוס ג'ון וויליאם אורפן. למקאבוי היה מוניטין של מיומנות טכנית משובחת בצבעי שמן, שנלמדו מהתמחותו אצל ויסלר. בהמשך עבד עם ולטר סיקרט בדייפ. בזמן ששהה בסלייד למד עם הציירת גוון ג'ון, איתה ניהל רומן.

משנת 1900 הציג במועדון האמנות החדשה באנגלית (NEAC), והיה חבר בו בשנת 1902. באותה שנה התחתן עם הציירת מרי אדוארדס (1870–1941).

בשנת 1907 ערך תערוכת יחיד בגלריה קרפקס.

בשנת 1911 היה מייסד-חבר של החברה הלאומית לפורטרטים, ובשנת 1913 הוא היה חבר באגודה הבינלאומית. עבודותיו כללו נופים ודיוקנאות. אבל אחרי שנת 1915 הוא ביסס מוניטין כצייר דיוקנאות של החברה הגבוהה, שלעיתים קרובות צבע בצבעי מים בסגנון מהיר וגס.

במהלך מלחמת העולם הראשונה צורף מקאבוי לצי המלכותי בשנים 1916–1918 וצייר מלחים וחיילים, ציורים הנמצאים במוזיאון המלחמה האימפריאלי, ובמוזיאון הימי הלאומי.

בשנת 1920 ביקר מקאבוי בניו יורק והציג שם בגלריות דיוואן.

בשנת 1924 נעשה חבר באקדמיה המלכותית ובחברה המלכותית לציירי דיוקנים, ובחברה המלכותית לצבעי מים בשנת 1926. הוא גם הציג בגלריות נוספות בלונדון.

מקוויוי נפטר בפימליקו, לונדון, ב־4 בינואר 1927.

בשנת 1928 הוא היה מיוצג בתערוכת חברי האקדמיה המלכותית. בשנת 1933 הוא הונצח יחד עם אורפן וצ'ארלס ריקטס בתערוכה במנצ'סטר. תערוכה רטרוספקטיבית גדולה התקיימה בגלריה פיליפ מולד בקניון פאל עד ינואר 2019.

גלריה
-----

* אוגוסטוס ג'ון אוגוסטוס ג'ון
* דייפ דייפ
* עונדת עגילים עונדת עגילים
* גנרל הצ'יסון גנרל הצ'יסון
* וינסטון צ'רצ'יל וינסטון צ'רצ'יל
* ליידי צ'רצ'יל ליידי צ'רצ'יל
* מייג'ור גנרל דייוויד מארקר מייג'ור גנרל דייוויד מארקר
* קפטן נאשסמיט קפטן נאשסמיט

קישורים חיצוניים
----------------

ויקישיתוף מדיה וקבצים בנושא **אמברוז מקאבוי** בוויקישיתוף

הערות שוליים
------------

1. ↑  Tate, Ambrose McEvoy 1877–1927, Tate
2. ↑  Divine People | The Art of Ambrose McEvoy, Philip Mould & Company (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* AGSA: 2849
* GND: 1142248275
* ISNI: 0000 0000 6706 3656
* LCCN: nr91034892
* NGV: 1135
* NKC: xx0211237
* RKD: 54331
* SNAC: w6057nkp
* SUDOC: 242506887
* TePapa: 1515
* ULAN: 500002889
* VIAF: 44156177
* WorldCat: lccn-nr91034892

 |
**וילמוס שבוק** (בהונגרית: **Vilmos Sebők**; נולד ב-13 ביוני 1973) הוא כדורגלן עבר הונגרי, ששיחק בעמדת הבלם.

קריירה
------

שבוק התחיל את הקריירה שלו בקבוצת הילדים של פרנצווארוש ובגיל 14 הצטרף לקבוצת שנט אישטוואן. בשנת 1990 הצטרף לקבוצה הבוגרת של אויפשט, אך לא רשם בה דקות משחק. בקיץ 1991 חתם בטטבאניה. בסיום עונתו הראשונה, ירדה קבוצתו לליגה השנייה. בקיץ 1995 חזר לאויפשט. בניגוד לקודמת, בקדנציה זו הפך לשחקן הרכב ובשנת 1998 זכה עם הקבוצה באליפות ראשונה בקריירה.

בינואר 1999 חתם בבריסטול סיטי מהפרמייר ליג. בינואר 2000 חתם בוולדהוף מנהיים מהבונדסליגה השנייה. בקיץ 2000 חתם באנרגי קוטבוס. ב-5 בספטמבר 2000, שבוק ערך את הופעת הבכורה שלו בקבוצה בהפסד 0–3 לשאלקה 04.

בקיץ 2003 חתם במכבי אחי נצרת מליגת העל. ב-13 בספטמבר 2003, ערך את הופעת הבכורה שלו בקבוצה בהפסד 0–2 למכבי תל אביב. בינואר 2004 חתם בזלאגרסגי ט.א..

בהמשך, שיחק בדיושג'ר ולדאנייבנה.

שבוק השתתף עם הנבחרת האולימפית באולימפיאדת אטלנטה (1996). ב-10 באפריל 1996, שבוק ערך את הופעת הבכורה שלו בנבחרת הונגריה בהפסד 1–4 לקרואטיה. ב-23 ביולי 1996, הורחק בהפסד 1–3 לברזיל. ב-6 באוגוסט 1997, הבקיע את שער הבכורה שלו בניצחון 0–3 נגד מלטה.

תארים
-----

אויפשט
* ליגת העל ההונגרית: 1998

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"וילמוש שבוק"**.
אוחים מתרחצים
אוח בלקיסטון בציד.
**אוח בלקיסטון** (שם מדעי: *Bubo blakistoni*) הוא מין של דורס לילה ממשפחת הינשופיים והוא אחד מדורסי הלילה הגדולים ביותר בעולם, קטן מעט מהאוח המצוי שהוא הגדול ביותר. אוח זה מצוי באזורים הקרים ברחבי רוסיה ובאזורים נוספים בצפון אסיה.

מאפיינים
--------

משקלם של הזכרים מגיע ל-2.95-3.6 ק"ג. נקבות יכולות להגיע למשקל 4.6 ק"ג. מוטת הכנפיים הממוצעת 178-190 ס"מ. אורכם 60-72 ס"מ. צבעו של הינשוף חום ורדרד עם פנים אפורות כהות, מקור אפור ועיניים צהובות. כמו רוב בני הסוג אוח יש לו ציצות דמויות אוזניים מצידי הראש.

האוח צד בלילות בקרבה לאגמים ונהרות או גדות יער. המזון העיקר שלו הוא דגים כמו סלמון או טרוטה. הוא יצוד גם דו-חיים, סרטני מים מתוקים, מכרסמים שונים, עופות ועטלפים. לאוח ישנם טפרים גדולים בעלי קרסים העוזרים לתפוס דגים חלקלקים. הוא צד את טרפו ממעקב מהעצים ועף אליו בדממה עד שהוא שולה אותו מהמים.

אוח זה הוא מונוגומי ומתקשר לבן זוג לכל החיים.

קישורים חיצוניים
----------------

ויקישיתוף מדיה וקבצים בנושא **אוח בלקיסטון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  אוח בלקיסטון באתר הרשימה האדומה של IUCN
אין תמונה חופשיתאין תמונה חופשית
**אוּרי כהן** (1927 – 1981) היה ספורטאי רב תחומי, אלוף (1945) ושיאן ארץ ישראל בקפיצה לגובה, מורה לחינוך גופני ומאמן כדוריד.

ביוגרפיה
--------

אורי (במקור: אוריאל) כהן נולד בברלין בירת גרמניה, וכשהיה בן שלושה חודשים עלה לארץ ישראל עם הוריו והמשפחה התיישבה ברחובות. אביו, אהרן כהן, היה בעברו שחקן טניס ואתלט בעל הישגים, שהשתתף במכביה הראשונה.

באליפות ארץ ישראל שנערכה במאי 1945 זכה כהן במדליית זהב בקפיצה לגובה בתוצאה של 1.67 מטר.

כהן הצטיין כבר בנעוריו במגוון ענפי ספורט, וב-1952 היה לשיאן ישראל בקפיצה לגובה עם הישג של 1.75 מטר. בקפיצה משולשת שיאו היה 12.62 מטר ובקפיצה לרוחק 6.19 מטר. הוא גם הדף כדור ברזל למרחק 11.4 מטר וצבר נקודות רבות בקרב עשר. נוסף לכך, שיחק טניס זוגות, כדוריד, כדורגל והצטיין בהוקי שדה. אחד ממוריו בבית הספר, מירון אברמסון, משך אותו למשחקי ההוקי והכדוריד.

במלחמת העצמאות התגייס לגדוד 52 של חטיבת גבעתי, לקח חלק בקרבות ונפצע בידו מכדור רובה בקרבת קיבוץ חולדה.

בשנת 1951 יזם יחד עם מרדכי מוקסיי ויתר חבריהם ממכבי צעיר הקמתה של קבוצה כדוריד ראשונה בישראל, קבוצת מכבי רחובות. לפני מלחמת העולם השנייה היו קבוצות כדוריד בארץ ישראל המנדטורית, אך בתקופת מלחמת העולם, המאבק על העלייה של שארית הפליטה מהשואה ומלחמת העצמאות, הושבתה הפעילות והקבוצות התפרקו. כהן שיחק בקבוצה ושימש גם כמאמן הקבוצה. במסע שערכה מכבי רחובות בהולנד, ב-1954, הצטיין בתפקיד מבקיע השערים, כשהבקיע 11 שערים, מחצית מכלל השערים, שהבקיעה קבוצתו במשחקיה. בקבוצה שיחק בתפקיד שוער אחיו של אורי כהן, גדעון (גיגי) כהן.

עם התארגנותה של ליגת כדוריד ישראלית זכתה מכבי רחובות באליפות הראשונה והשנייה ורק בשנה השלישית ירדה למקום השני, לאחר שהפועל רחובות כבשה את המקום הראשון, אך בשנתיים שלאחר מכן שבה למקום הראשון. כהן שיחק בתפקיד המקשר הימני ובמשך שנים נחשב לשחקן הכדוריד הטוב ביותר בארץ, אך לנבחרת הלאומית זומן רק פעם אחת, כי באותה תקופה כמעט ולא היו משחקים בינלאומיים.

בחודש יולי 1963, לאחר שמכבי רחובות זכתה בפעם החמישית באליפות הארץ, נערכה מסיבה במועדון ובמסיבה זו הודיע כהן על פרישתו ממשחק הכדוריד. הוא המשיך באימון הקבוצה עד שעבר לאמן, במשך שנתיים, את מכבי ראשון לציון. כהן שימש כמורה לחינוך גופני בגימנסיה הריאלית בראשון לציון. הוא השתתף בארבע מכביות ובמכבי השישית הוטל עליו להשביע את אלפי המשתתפים.

אורי כהן נפטר ב-1981.

לקריאה נוספת
------------

* "ואלה תולדות ... כדוריד רחובות" מאת הלל ורד.

הערות שוליים
------------

1. ↑  "ואלה תולדות ... כדוריד רחובות" מאת הלל ורד
**ג'יין נסמית'** (באנגלית: **Jane Nasmyth**;‏ 29 במרץ 1788 – 11 במאי 1867) הייתה ציירת נוף סקוטית באדינבורו. היא הייתה בתו ותלמידתו של צייר הדיוקן והנוף אלכסנדר נסמית'.

ביוגרפיה
--------

ג'יין נסמית' נולדה באדינבורו ב-29 במרץ 1788, לברברה פוליס ואלכסנדר נסמית'. אלכסנדר נסמית' וברברה פוליס (אחותו של סר ג'יימס פוליס, הברון השביעי מוודהול) נישאו ב-3 בינואר 1786, והתגוררו באדינבורו, שם עבד אלכסנדר כצייר. ג'יין הייתה הבכורה השנייה מבין אחד עשר ילדים: פטריק, ברברה, מרגרט, אליזבת', אן, שרלוט, ג'ורג', ג'יימס ומרי. אלכסנדר נסמית' עבד כאמן דיוקנאות וצייר נוף בסוף שנות ה-80. הוא התיידד עם המשורר רוברט ברנס והקים את בית הספר לציורי נוף נסמית' בביתו אדינבורו. ג'יין נסמית' גדלה בבית ששימש כמרכז אמנותי ותרבותי של אדינבורו. היא עזרה לגדל את אחיה, לייעץ להוריה בענייני בית וכספים, ולהכשיר אמנים בבית הספר "נסמית'".

קריירה
------

ג'יין נסמית' ואחיה הוכשרו כאמנים על ידי אביהם, שהשתמש בטכניקות הוראה חדשניות על ידי עידוד שרטוט נופים בחוץ. היא עבדה בשיתוף פעולה הדוק עם אביה, שעודד את בנותיו להפוך לאמניות מקצועיות. כל האחיות נסמית' וכן פטריק נסמית' הציגו את עבודותיהן וציירו בצורה מקצועית בלונדון, מנצ'סטר ואדינבורו. בשנים הראשונות לעיסוקה האמנותי, ג'יין נסמית' שיתפה פעולה עם אביה ועבדה תחת פיקוחו הצמוד, ויצרה נופים שנחשבו בלתי ניתנים להבדלה משלו ונמכרו כתמונות "על ידי מיס ג'יין, עם חלק מהציור שנעשה כל ידי אלכסנדר נסמית'", אולי כדי להגדיל את הרווח.

גיין המשיכה להיות מוכרת כציירת נוף בולטת והשתתפה בתערוכות רבות. בין השנים 29–1826 היא הציגה במוסד הבריטי. היא הציגה את הציור לוך קטרין - מנקודת המערב דראמברג בתערוכה של האקדמיה של ליברפול בשנת 1837, שבה הוצגו גם ציורי בני משפחתה אן, שרלוט ואלכסנדר נסמית.

היא השתתפה באקדמיה המלכותית היברניאן בשנת 1843. בשנות הארבעים של המאה ה-20, היא הציגה את "נופי היילנד" בתערוכת יצירותיהם של אמנים מודרניים במנצ'סטר.

מ-1839 עד 1866, הציגה אן נסמית' בחברה המלכותית של אמנים בריטים; מ-1830 עד 1862, באקדמיה הסקוטית המלכותית; מ-1862 עד 1865, במכון המלכותי של גלאזגו.

גלריה
-----

* טחנת מיםטחנת מים
* עץ אלוןעץ אלון
* נוף בפונטינוף בפונטי

קישורים חיצוניים
----------------

ויקישיתוף מדיה וקבצים בנושא **ג'יין נסמית'** בוויקישיתוף

הערות שוליים
------------

1. ↑  Ewan, Elizabeth L; Innes, Sue; Reynolds, Sian; Pipes, Rose (2006). The Biographical Dictionary of Scottish Women. p. 280.
2. 1 2  Nasmyth, James (1885). James Nasmyth, Engineer: An Autobiography. London: John Murray, Albemarle Street. p. 32.
3. ↑  Macmillan, Duncan (1986). Painting in Scotland: The Golden Age. Oxford: Phaidon in association with the Talbot Rice Art Centre and the Tate Gallery. p. 142.
4. ↑  Greer, Germaine (2001). *Obstacle Race: The Fortunes of Women Painters and Their Work*. London: Tauris Parke Paperbacks. pp. 19–20.
5. ↑  Gray, Sara (2009). *The Dictionary of British Women Artists*. Cambridge, England: Lutterworth Press.
6. ↑  "The Art Union, Issue 72". *The Art-Union* (72): 285. 1 September 1844.

|  |  |
| --- | --- |
| בקרת זהויות עריכת הנתון בוויקינתונים | 
* RKD: 58887
* ULAN: 500017779
* VIAF: 95790208
* WorldCat: viaf-95790208

 |
**אמבר אוגוסטה ראד** (באנגלית: **Amber Augusta Rudd**; נולדה ב-1 באוגוסט 1963) היא פוליטיקאית בריטית חברת המפלגה השמרנית. כיהנה כשרת העבודה והפנסיה, מזכירת הפנים וכשרה לענייני נשים ושוויון הזדמנויות בקבינט ממשלת בריטניה, וכן כנציגת מחוז הייסטינגס וריי בפרלמנט של בריטניה.

ביוגרפיה
--------

ראד נולדה בלונדון. היא בעלת תואר ראשון בהיסטוריה מאוניברסיטת אדינבורו. לאחר לימודיה עבדה בבנק ההשקעות ג'יי. פי. מורגן, שימשה אנליסטית בקרן הון סיכון והקימה משרד בתחום משאבי אנוש.

ב-2005 התמודדה ללא הצלחה בבחירות לנציגות מחוז ליברפול גרסטון בפרלמנט הבריטי. בבחירות הכלליות ב-2010 נבחרה לנציגת מחוז הייסטינגס וריי בפרלמנט. בבחירות ב-2015 נבחרה לתקופת כהונה נוספת בתפקיד. בבחירות ב-2017 שמרה על מושבה לאחר שניצחה ברוב של 0.7%.

בשנים 2010 עד 2012 כיהנה כחברה בוועדת האנרגיה, מזון וענייני הכפר, שימשה עוזרת לשר האוצר ג'ורג' אוסבורן, ב-2013 מונתה לעוזרת מצליף הסיעה וביולי 2014 מונתה לסגנית שר במשרד לענייני אנרגיה ושינוי אקלים. במאי 2015 מונתה לשרה לענייני אנרגיה ושינוי אקלים וחברה בקבינט ממשלת בריטניה. ביולי 2016 מונתה לשרת הפנים בקבינט של תרזה מיי. בינואר 2018 מונתה בנוסף לשרה לענייני נשים ושוויון הזדמנויות. ב-29 באפריל 2018 התפטרה מהקבינט על רקע שערוריית התנהלות משרד הפנים מול מהגרים מהקריביים כלפיהם איים בגירוש (פרשה שזכתה לכינוי Windrush scandal), ולאחר שנחשף כי קבעה יעד להעלאת שיעור המגורשים בניגוד להכחשותיה. בנובמבר 2018 מונתה לשרת העבודה והפנסיה בקבינט. באוקטובר 2019 פרשה מתפקידה על רקע מדיניותו של ראש הממשלה בוריס ג'ונסון בנושא הברקזיט. היא לא התמודדה בבחירות לפרלמנט שנערכו בדצמבר 2019.

ראד גרושה ואם לשניים. היא הייתה נשואה בשנים 1990 ל-1995 למבקר המסעדות אדריאן גיל. היא מתגוררת בהייסטינגס.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אמבר ראד** |

* 

* אתר האינטרנט הרשמי של אמבר ראד (באנגלית)
* אמבר ראד, ברשת החברתית פייסבוק

* אמבר ראד, ברשת החברתית טוויטר
* אתר האינטרנט של אמבר ראד
* אמבר ראד באתר הפרלמנט הבריטי
* אמבר ראד באתר משרד הפנים הבריטי

|  |  |
| --- | --- |
| בקרת זהויות עריכת הנתון בוויקינתונים | 
* GND: 1159577528
* LCCN: nb2014000819
* UKPARL: sSNJW42u
* VIAF: 306294418
* WorldCat: lccn-nb2014000819

 |
**ג'ייסון תומאס אורנג'** (באנגלית: **Jason Thomas Orange**; נולד ב-10 ביולי 1970) הוא זמר, שחקן, מוזיקאי ורקדן בריטי. נודע בעיקר כחבר בלהקת הבנים המצליחה "טייק ד'את", שזכתה לפופולריות בשנות ה-90, והתאחדה בשנת 2005.

ביוגרפיה
--------

אורנג' נולד בקרמפסול, מנצ'סטר שבבריטניה, ולו חמישה אחים, בהם אח תאום. הוריו התגרשו. אורנג' למד בבית ספר תיכון בדרום מנצ'סטר, ולאחר סיומו עבד בעבודות מזדמנות. 

ב-1990 החל את פעילותו במסגרת להקת הבנים "טייק ד'את", לצד רובי ויליאמס, גארי בארלו, מארק אואן והווארד דונלד. אורנג' שימש בלהקה בעיקר כרקדן והופיע בקולות הרקע, אך לא בתפקידי סולו. הלהקה הקליטה שלושה אלבומים, שזכו להצלחה במכירות ובמצעדים, והופיעה ברחבי העולם. הלהקה התפרקה ב-1996, מספר חודשים לאחר עזיבתו של ויליאמס. 

לאחר הפירוק פנה אורנג' ללימודי משחק. ב-1998 הופיע בתפקיד משנה במיני-סדרה "Killer Net", וב-1999 שיחק במחזה "Gob" בלונדון; לאחר מכן ויתר על קריירת המשחק. בשנים 2001-2003 למד בקולג' דרום טרפורד במנצ'סטר.

ב-2005 התאחדה הלהקה, והחלה לצאת לסיבובי הופעות ולהקליט אלבומים נוספים. באלבום שיצא ב-2006, "Beautiful World", הוא שר לראשונה בתפקיד מרכזי, בשיר "Wooden Boat". באלבום "The Circus" שיצא ב-2008 הוא שר סולו בשיר "How Did It Come To This". בהופעות הלהקה הוא הופיע בהמשך גם בנגינה על גיטרה.

בשנת 2014 עזב אורנג' את הלהקה.

קישורים חיצוניים
----------------

ויקישיתוף מדיה וקבצים בנושא **ג'ייסון אורנג'** בוויקישיתוף

* ג'ייסון אורנג', במסד הנתונים הקולנועיים IMDb (באנגלית)
* ג'ייסון אורנג', באתר AllMusic (באנגלית)
* ג'ייסון אורנג', באתר MusicBrainz (באנגלית)
* ג'ייסון אורנג', באתר Discogs (באנגלית)

הערות שוליים
------------

1. ↑  College days, באתר הגרדיאן
2. ↑  The future's Orange for Jason

|  |  |
| --- | --- |
| בקרת זהויות עריכת הנתון בוויקינתונים | 
* GND: 1241116679
* ISNI: 0000 0003 7263 5796
* MusicBrainz: b874cac5-a751-4b4b-a526-087a7626e709
* VIAF: 315549018
* WorldCat: viaf-315549018

 |
**אמברוסיה טונסן** (בנורווגית: **Ambrosia Tønnesen**‏; 28 בינואר 1859 – 21 בינואר 1948) הייתה פסלת נורווגית, הפסלת הנורווגית הראשונה שהתפרנסה מהמקצוע.

ביוגרפיה
--------

אמברוסיה טונסן נולדה באולסון. תקופה מסוימת היא עבדה בברגן כמורה. בשנת 1885 היא החליטה לנסוע לקופנהגן ולמדה ציור של ברטה וגמן ופיסול אצל סטפן אבל סינדינג. בהמשך היא עברה השתלמויות בברלין ופריז. בשנת 1888 היא פגשה את מרי בנקס והם התגוררו ביחד במשך שלושים שנים.

את הפסלים הראשונים טונסן עשתה בסוף שנות ה-80 של המאה ה-19. בהמשך היא עשתה פסלים של אנשי תרבות נורווגית כמו דורתה אנגלברכטסדאטר, אדוורד גריג ונוספים.

על הישגיה בתחום האמנות הוענק לה עיטור מסדר הדקלים של האקדמאים.

היא נפטרה בברגן בשנת 1948.

גלריה
-----

* דיוקן של קלאוס פסטינגדיוקן של קלאוס פסטינג
* אמליה סקרם, 1916אמליה סקרם, 1916
* ולרט קונוף ולרט קונוף
* ג'ינה קרוגג'ינה קרוג

קישורים חיצוניים
----------------

ויקישיתוף מדיה וקבצים בנושא **אמברוסיה טונסן** בוויקישיתוף
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90132506
* GND: 142540544
* ISNI: 0000 0000 8337 0971
* KulturNav: dc5b173b-a221-4917-bc0a-bc0d94483749
* LCCN: n2010021273
* SUDOC: 147030625
* VIAF: 120433075
* WorldCat: lccn-n2010021273

 |
לואי הארבעה עשר, מלך צרפת, מבקר באקדמיה הצרפתית למדעים, 1671. תחריט מאת סבסטיאן לה קלרק
**אגודה מדעית** היא ארגון שמטרתו לקדם דיסציפלינה אקדמית או קבוצת דיסציפלינות. החברות באגודה עשויה להיות פתוחה לכל, פתוחה לבעלי הכשרה מסוימת או מוענקת ככבוד לנבחרים, כפי שמתקיים באגודות המדעיות הוותיקות ביותר, ביניהן Polish Sodalitas Litterarum Vistulana (מילולית: האגודה הפולנית הספרותית של הויסלה) שנוסדה ב-1488, Accademia dei Lincei (האקדמיה הלינסאנית) האיטלקית שנוסדה ב-1603, האקדמיה הצרפתית שנוסדה ב-1635, האקדמיה הגרמנית לאופולדינה (Leopoldina) שנוסדה ב-1652 והחברה המלכותית הבריטית שנוסדה ב-1660.

רוב האגודות המדעיות הן מוסד ללא כוונת רווח. פעילותן כוללת הפקת כנסים מדעיים לשם הצגה ודיון בתוצאות מחקרים חדשים והוצאה לאור או מתן חסות לכתבי עת מדעיים בתחום התמחותן. חלקן משמשות גם כאגודה מקצועית, המסדירה את פעילויות חבריה בהתאם לאינטרס הציבורי או לאינטרס המשותף של חברי האגודה. 

לאגודות מדעיות תפקיד מפתח בסוציולוגיה של המדע. היווצרותה של אגודה כזו מהווה צעד חשוב בצמיחת דיסציפלינה או תת-דיסציפלינה חדשה.

אגודות מדעיות עשויות להיות כלליות בטבען (כמו למשל האגודה האמריקאית לקידום המדע), ספציפיות לדיסציפלינה מסוימת (כגון האגודה לשפות מודרניות) או אף ממוקדות בתחום לימוד צר (למשל: האגודה האמריקאית לפרופסורים של יידיש).

חלק מהאגודות הן לאומיות, אם כי עשויים להיות בהן חברים ממדינות אחרות, ובעלות סניפים מקומיים באותה מדינה. אחרות הן בינלאומיות (למשל: "הפדרציה הבינלאומית לאגודות של ספריות") ובעלות סניפים מדינתיים. ישנם גם אגודות מקומיות, כגון החברה הרפואית של מסצ'וסטס, המוציאה לאור של כתב העת המוכר בכל העולם, New England Journal of Medicine.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אגודות מדעיות** |

* Scholarly Societies Project from the University of Waterloo Libraries - בסיס נתונים הכולל מידע על מאות אגודות מדעיות בתחומים שונים
* אגודות ומכונים מדעיים, דף שער בספרייה הלאומית

הערות שוליים
------------

1. ↑  American Association for the Advancement of Science
2. ↑  Modern Language Association
3. ↑  American Association of Professors of Yiddish
4. ↑  International Federation of Library Associations

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560526005171
* BNE: XX528120
* BnF: cb119458948 (data)
* LCCN: sh85075516
* NDL: 00562213
* SUDOC: 027411575

 |
אגדת **לַבּוּ**, היא אגדה עתיקת יומין שככל הנראה מקורה מהתקופה הבבלית הקדומה. ייתכן שהסיפור נכתב באזור נהר דיאלא בעיר אשנונה, שכן גרסה מאוחרת של הסיפור מציגה את האל תִשְׁפַּךּ כגיבור הראשי, והאל תִשְׁפַּךּ החליף את האל השומרי נינזו כאל הראשי של בני אשנונה בתקופה הבבלית הקדומה. ייתכן שאגדה זו הייתה מקור של המיתוס אנומה אליש, שם לַבּוּ, "לביא", היה האב טיפוס של תיאמת וסיפור מלחמת אל הסער בים.

תקציר האגדה
-----------

אגדת לַבּוּ נמצאה בעותק מקוטע מאוד מספריית אשורבניפל, והלוח שבור במקומות רבים. אגדת לבו עוסקת בסיפורו של מפלצת, כנראה נחש-אריה, מפלצת באורך חמישים בֶּרוּ ("**bēru**", כ-11 ק"מ).

לפי גרסה אחת, הים, תָּמתּוּ (*tāmtu*), הוליד את הנחש ואנליל עיצב את צורתו - "הים [יצר] את הנחש, אֶנְלִל בשמים עיצב [...]". יש חוקרים שהסבירו שאנליל עיצב את המפלצת כדי למחוק את האנושות שרעשה והפריעה לו, כמתואר באתרחסיס.

בהמשך נכתב כי האלים נחרדו - "כל אלי השמים [פחדו(?)], האלים בשמים כרעו לפנֵי [...], ו[פני(?)] הירח חשכו בקצותיהם.". ואף שאלו מי יהרוג את המפלצת - "מי ילך ו[יהרוג] את לַבּוּ, יצ[יל ...] את הארץ הרחבה, ויעשה מלוכה [...]?". האלים מציעים שהאל תִשְׁפַּךּ ילך להילחם במפלצת, אך הוא מתנגד. לבסוף, לאחר רצף שורות חסרות, אל שלא מוזכר שמו (אך כנראה מדובר באל תִשְׁפַּךּ) מקבל עצה מאל אחר, מחולל סערה והורג את לַבּוּ.

יש הטוענים שהטקסט נכתב באשנונה ונועד לרומם את תִשְׁפַּךּ ולהסביר מדוע הוא המלך ולא נינזו (האל הראשי של אשנונה לפני תִשְׁפַּךּ).

אגדת **לַבּוּ** נקראת גם אולי *אגדת כַּלבּוּ (כלב)*, בהתאם לקריאת התו הראשון בשם המפלצת. בתחילה המפלצת מתוארת באמצעות הסימן muš שפירושו "נחש", אך בהמשך היא נקראת KAL-bu. לרוב "KAL" נהגה כlab, אך ניתן לקרוא את השם גם *כַּלבּוּ*, *רִיבּוּ* *או תַּנבּוּ*. הקריאה כlab השתרשה במחקר ולפיכך האגדה נקראת כיום "אגדת לַבּוּ".

לקריאה נוספת
------------

* נגה איילי-דרשן, **תפוצתו של סיפור מלחמת אל הסער בים במזרח קרוב הקדום: מקורות, מסורות והיסטוריה**, האוניברסיטה העברית, 2002.

הערות שוליים
------------

1. 1 2  נגה איילי-דרשן, **ודורך על במתי ים**, ירושלים: מוסד ביאליק, תשע"ו, עמ' 197-198
2. ↑  לא מוזכר שמו. ייתכן שהכוונה לאֵאַה, במקביל לאגדת אנזו, עלילות בעל ושירת אֻלִכֻּמִי.
3. ↑  נגה איילי-דרשן, **תפוצתו של סיפור מלחמת אל הסער בים במזרח קרוב הקדום: מקורות, מסורות והיסטוריה**, האוניברסיטה העברית, 2002, עמ' 273–274 וההפניות שם.
פירוש נוסף ערך זה עוסק בטלקומוניקציה. אם התכוונתם לארגון למחקר רפואי בבריטניה, ראו מועצת המחקר הרפואי.
**MRC** (ראשי תיבות של **M**aximal-**R**atio **C**ombining תרגום: "מִשְׁקוּל יחס-מקסימלי" ולפעמים מכונה גם *ratio-squared combining* או *predetection combining*) היא מושג בטלקומוניקציה, שיטה גיוון (Diversity) בה:

1. האותות מכל ערוץ מסתכמים
2. השבח של כל ערוץ נתון ביחס לשורש ממוצע הריבועים של עצמת האות וביחס הפוך לממוצע הריבועים של רמת הרעש בערוץ.
3. ערכי מישקול שונים ניתנים לכל ערוץ.

MRC הוא שיקלול אופטימלי עבור ערוצי AWGN בלתי תלויים.

MRC יכול לשחזר את האות לצורתו המקורית.

לדוגמה: אומדן הריבועים הפחותים במקרה של גיוון ב-Rx (אנטנות קליטה)
-----------------------------------------------------------------

נניח דוגמה של מקלט בעל N אנטנות. במקרה זה, וקטור y המתקבל במקלט הוא:

{\displaystyle y=hs+\rho n\,}
כאשר n זה וקטור הרעש {\displaystyle n-CN(0,I\_{N\times N})}. 

בהינתן  קריטריון זיהוי ML (סבירות מרבית), הליך הזיהוי ניתן להיכתב כ:

{\displaystyle {\tilde {s}}=argmin\_{s\in QPSK}|{\hat {s}}-s|^{2},}
כאשר {\displaystyle {\hat {s}}} הוא פתרון הריבועים המינימליים למודל דלעיל.

{\displaystyle {\hat {s}}=(h^{\*}h)^{-1}h^{\*}y.}

פתרון הריבועים המינימליים במקרה זה הוא ידוע גם כמשקול יחס מקסימלי - MRC.   
במקרה של N אנטנות ניתן לכתוב:

{\displaystyle {\hat {s}}={\frac {h\_{0}^{\*}y\_{0}+h\_{1}^{\*}y\_{1}+...+h\_{N-1}^{\*}y\_{N-1}}{|h\_{0}|^{2}+|h\_{1}|^{2}+...+|h\_{N-1}|^{2}}},}
מכך ניתן לראות כי האות מכל אנטנה "מסובב" וממושקל על פי הפאזה והעצמה של כל הערוץ, באופן כזה שהאותות מכל האנטנות משולבות ומסתכמות כך שהיחס בין האות לרעש מקסימלי.

ראו גם
------

* ADA

* אנטנה חכמה
**קציצות** הוא ספר שנכתב על ידי הסופר, תסריטאי ובמאי הקולנוע הישראלי אילן הייטנר. הספר יצא לאור בספטמבר 2008, בהוצאת "מודן", וכבר בשבוע הראשון ליציאתו נכנס לטבלת רבי-המכר. הוא זכה בפרס "ספר הזהב", שהוענק לו מטעם התאגדות המו"לים על מכירת למעלה מ-20,000 עותקים. זהו ספרו הרביעי של הייטנר, ובדומה לספריו הקודמים, הוא עוסק בשינויים שעוברים על ישראלים בסביבות גיל השלושים, ועל התהפוכות הרגשיות בחייהם. בספר זה הוא מתאר את השינוי המחשבתי המתחולל אצל אדם שכל חבריו התחתנו, והכמיהה לאהבה מעוררת בו שאלות על מקומו בעולם ועל אופיו. ספריו פונים בעיקר לקהל צעיר, נשים וגברים כאחד.

עלילה
-----

הספר עוסק באריאל, רווק בן 37, תסריטאי שמתקשה במציאת עבודה, הממורמר מכך שחבריו הקימו משפחות, בעוד הוא נותר בבדידותו. יום אחד הוא פוגש את אהבת חייו, הדר, ברחוב יהודה מכבי. הוא מחליט שהגיע הזמן להתחתן, אך תוהה האם הוא בשל לכך. לפני החתונה הם רבים. הוא נבהל ורוצה לברוח. מאחר ששני בני הזוג עברו מזמן את גיל 30, הם מסכמים כי עדיף להיות גרושים מאשר רווקים, ומחליטים להתחתן ולהתגרש כעבור חצי שנה. התכנית להתגרש לאחר החתונה מתוארת בתחילת הספר, ובפרקים שלאחר מכן, מתוארים האירועים והלך הרוח שהובילו להיכרות, ההתאהבות, המריבות וההסכם, עד לחתונה עצמה ולירח הדבש.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קציצות (ספר)** |

* דף הספר באתר הוצאת מודן
* שרי שביט, ‏"זוגיות היא ויתור על פנטזיה" - ריאיון עם הסופר, אילן הייטנר, על הספר, באתר ‏מאקו‏‏, ‏20 בנובמבר 2008‏
* אריק גלסנר, "קציצות" הוא בן חורג, באתר nrg‏, 29 בנובמבר 2008
**אנגירוס** (ביפנית: **アンギラス**, באנגלית: **Anguirus**, לכן בשמו האמיתי: **אנגילאס**) הוא מפלץ בדיוני מסוג אנקילוזאורוס המופיע בסדרת סרטי "גודזילה". בדומה למות'רה, גם אנגירוס התחיל כטוב, וגם הוא רדיואקטיבי. תחילה הופיע אנגירוס כאויב גדול לגודזילה, אך בהמשך הפך לחברו הטוב ביותר. הוא הופיע לראשונה ב-24 באפריל 1955, בסרט "גודזילה מכה שנית", מבית היוצר של טוהו. דמותו של אנגירוס מדורגת במקום השמיני ברשימת "10 מפלצות-הענק היפניות הגדולות ביותר בכל הזמנים", לפי אתר IGN.

עיצוב
-----

### אמצע שנות ה-50

אנגירוס הוא דינוזאור בעל ארבע רגליים המשולב עם מספר תכונות של אנקילוזאורוס, סטירקוזאורוס ותנין. יש לו כמספר קרניים בראשו וקרן דמוית קרן קרנף על אפו.

פניו מוארכים בעלי חוטם ארוך הנושא שורות של שיניים חדות ומשוננות וגבו משוריין בקוצים ארוכים וחדים. זנבו של אנגירוס ארוך אף יותר מאורך גופו ומכוסים גם הם בקוצים. גפיו האחוריות ארוכות יותר מהקדמיות ומאפשרות לו לעמוד עליהן עד לגובה של 60 מטרים, אך רוב הזמן הוא מתהלך על ארבע.

### סוף שנות ה-60 ותחילת שנות ה-70

בהשוואה לעיצובו הקודם של אנגירוס מ-1955, לעיצוב משנות ה-60 יש צוואר רחב ושרירי יותר. עיניו גדולות יותר ומעניקות לו מראה הרואי יותר, בדומה לגודזילה שהופיע לצידו. פרט לזוג ניביו המפורסמים, שהם קצרים יותר מאלה של העיצוב הקודם. שריונו של אנגירוס כבר לא נע על גבו ומרופד בשורות אחידות של קוצים.

סרטי שוהה
---------

בסדרת סרטי שוהה, אנגירוס הוא גם דינוזאור ענק שהוער על ידי ביקוע גרעיני. אף על פי שהם אויבים טבעיים, הוא נהיה לחבר נאמן ביותר עבור גודזילה. חשוב גם לציין שאנגירוס המקורי נהרג בסרט מ-1955 לכן פה מדובר באנגירוס "שני", בדומה לגודזילה של אותו היקום.

סרטי שוהה
* **גודזילה מכה שנית (1955)**
* **השמדת כל המפלצות (1968)**
* **מתקפת כל המפלצות (1969)**
* **גודזילה נגד גייגן (1972)**
* **גודזילה נגד מגלון (1973)**
* **גודזילה נגד מכה-גודזילה (1974)**

סרטי מילניום
------------

בסדרת סרטי "מילניום", חוצנים אלימים משתלטים על אנגירוס וגורמים לו, לרודאן ולקינג סיסאר לתקוף את גודזילה, אך שלושתם מובסים.

סרטי מילניום
* **גודזילה: המלחמות הסופיות (2004)**

קישורים חיצוניים
----------------

ויקישיתוף מדיה וקבצים בנושא **אנגירוס** בוויקישיתוף
* גודזילה: מלך המפלצות, באתר יוטיוב
רכב MPM Motors PS160.
**MPM Erelis** (לשעבר **PS 160**) היא המכונית הראשונה שיוצרה על ידי יצרנית הרכב הצרפתית-רוסית MPM Motors משנת 2016. זוהי גרסה משופרת של רכב ה-Tagaz Aquila שייצרה TagAZ.

היסטוריה
--------

במקור נקראה PS160‏ והמפתחים שינו את שמה ל"Erelis" (ארליס) באוגוסט 2018. הארליס הוא הדגם הראשון של מגוון כלי רכב שפותחו על ידי MPM Motors במטרה להציע מכונית ספורט במחיר שווה לכל נפש. פירושו של ארליס הוא עיט בליטאית, ודגמים עתידיים מתוכננים להיקרא גם עיט בשפות שונות.

במהלך פיתוחו, MPM PS160 קיבל מנוע בנזין יחיד, מדגם מיצובישי אוריון בנפח 1.6 ליטר (4G18S) המפיק 100 כ"ס.

לאחר מכן, לאחר חתימת הסכם עם קבוצת PSA, הוא הוחלף במנוע תלת צילינדר בנפח 1.2 ליטר טורבו PSA המפיק 96 קילוואט (129 כ"ס) המחובר לתיבת הילוכים בעלת 6 הילוכים, עוברת מתחת למוט של 150 ג' / קמ"ש CO2.‏  שינוי זה במנוע פיג'ו-סיטרואן מלווה בשינוי שמו.

ארליס הופיע לראשונה בפומבי בתערוכת הרכב של פריז 2018.

ציוד
----

 לוח המחוונים של ארליס.
 פנים ארליס דרך מושב אחורי
MPM Erelis מציע חבילה אחת בלבד עם הציוד הבא:

* אזעקה נגד פריצה
* מזגן
* אורות LED בשעות היום
* גלגלי אלומיניום 18 אינץ'
* מראות מחוממות
* מושבי ספורט
* מערכת שמע HiFi MP3 4HP ALPINE USB

קישורים חיצוניים
----------------

ויקישיתוף מדיה וקבצים בנושא **MPM Erelis** בוויקישיתוף
* ארליס באתר MPM Motors

הערות שוליים
------------

1. ↑  "MPM Erelis 1.2 Turbo : ne l'appelez plus PS160 !". *Boitier Rouge* (בצרפתית). 23 באוגוסט 2018. אורכב מ-המקור ב-2019-05-07. נבדק ב-17 בספטמבר 2018. `{{cite web}}`:  (עזרה)
2. ↑  "MPM PS160 : La nouvelle voiture… française !". *tf1* (בצרפתית). 30 בינואר 2017. נבדק ב-17 בספטמבר 2018. `{{cite web}}`:  (עזרה)
3. ↑  "MPM PS160 : 1er essai exclusif de la low-cost française". *Boitier Rouge* (בצרפתית). 26 בנובמבר 2017. אורכב מ-המקור ב-2018-05-21. נבדק ב-17 בספטמבר 2018. `{{cite web}}`:  (עזרה)
4. ↑  "FAQ MPM Motors". *MPM Motors* (בצרפתית). נבדק ב-17 בספטמבר 2018. `{{cite web}}`:  (עזרה)
5. ↑  "MPM Erelis : la sportive française à 16 490 €". *Caradisiac.com* (בצרפתית). נבדק ב-17 בספטמבר 2018. `{{cite web}}`:  (עזרה)
שלט האצולה של המשפחה
אחוזות המשפחה במאות ה-16 וה-17 בוורוד
**משפחת אוסטרוגסקי** (בפולנית: **Ostrogscy**, בליטאית: **Ostrogiškiai**, באוקראינית: **Острозькі-Ostroz'ki**, ברוסית: **Острожские -Ostrozhskie**) הייתה משפחת אצולה מרכזית בדוכסות הגדולה של ליטא ובאיחוד הפולני-ליטאי. שם המשפחה נגזר מהעיר אוסטרוה שנמסרה ל**דניילו דמיטרוביץ'** (Danylo Dmytrovych) מאת מלך ממלכת גליציה-ווהלין באמצע המאה ה-14. דמיטרוויץ' היה ככל הנראה נצר לשושלת רוריק. 

בנו, הנסיך **פיודור דמיטרוביץ' אוסטרוגסקי** (Feodor Danilovich Ostrogski) היה מאנשיו של הדוכס הגדול ולדיסלב השני יגיילו, שהעניק לו את טירת אוסטרוה, את קורץ ואת תואר מושל ווהלין ב-1387. נחלת המשפחה גדלה וכללה 24 ערים, 10 עיירות ומעל 100 כפרים ושטחים חקלאיים נרחבים בווהלין, פודוליה וגליציה. 

אחד מצאצאיו של פיודור דמיטרוביץ' היה **קונסטנטי** (Konstanty Ostrogski) שמונה להטמאן הגדול של ליטא ופיקד על צבאה בקרב אורשה (1514) נגד נסיכות מוסקבה. גם צאצאיו נשאו בתואר ההאטמאן הגדול של ליטא. 

בניגוד לבתי אצולה עילית אחרים (מגנאטים) מן האזור דבקו בני אוסטרוגסקי בנצרות יוונית-אורתודוקסית ולא המירו דתם לנצרות קתולית ובכך נמנעו מהפכתם לפולנים. המשפחה טיפחה את השפה הרותנית ואת תרבותה ומימנה בתי ספר בהם נלמדה השפה. ב-1581 הודפס במימון המשפחה "תנ"ך אוסטרוג" (באוקראינית: Острозька Біблія; ברוסית: Острожская Библия), בסלאבית כנסייתית עתיקה ובאותיות קיריליות, תרומה חשובה לביסוסה של הכנסייה האורתודוקסית באזור.

הצאצא האחרון של המשפחה היה **יאנוש** (Janusz Ostrogski ;1554–1620). נחלות המשפחה עברו דרך קשרי נישואין למשפחת לובומירסקי.

קישורים חיצוניים
----------------

ויקישיתוף מדיה וקבצים בנושא **משפחת אוסטרוגסקי** בוויקישיתוף
* ערך מהאנציקלופדיה האוקראינית
פירוש נוסף ערך זה עוסק בספר. אם התכוונתם לסרט, ראו קצין ומרגל (סרט).

קצין ומרגל הסרט
**קצין ומרגל** (באנגלית: **An Officer and a Spy**) הוא רומן היסטורי מאת רוברט האריס, העוסק בפרשת דרייפוס מנקודת מבטו של קולונל ז'ורז' פיקאר.

עלילה
-----

פריז 1895. רב-סרן בצבא צרפת בשם ז'ורז' פיקאר מתאר בפני שר ההגנה אוגוסט מרסייה וראש המטה הכללי ראול לה מוטון דה בואדפר את טקס שלילת דרגותיו והשפלתו הפומבית של המרגל לכאורה אלפרד דרייפוס. דרייפוס נשלח לאי השדים לרצות עונש מאסר עולם על ריגול לטובת הקיסרות הגרמנית. כגמול על חלקו לאורך הפרשה כולה, הופך פיקאר לקולונל הצעיר ביותר בצבא צרפת וממונה לראש המשרד הסטטיסטי ("המשרד השני") - משרד המודיעין הצבאי הסודי. בתפקידו זה מגלה פיקאר עד מהרה כי פועל בוגד נוסף בשורות צבא צרפת - פרדיננד אסטרהאזי. מחקר מעמיק יותר מגלה לו שלמעשה דרייפוס חף מפשע, ואסטרהאזי היה האשם מלכתחילה. דרייפוס הואשם רק בשל היותו היהודי היחיד במטה הכללי. פיקאר עצמו אומנם נגוע באנטישמיות, אולם הוא איש של כבוד ואינו מוכן שאדם חף מפשע יסבול. על כן הוא יוצא למאבק למען זיכויו של דרייפוס, בידיעה שהדבר עשוי לקטוע באיבה את הקריירה המזהירה שלו.

כתיבת הספר
----------

האריס עבד בזמנו עם רומן פולנסקי על הפקת הסרט "סופר הצללים". על פי עדותו של האריס, פולנסקי מאז ומתמיד הביע עניין מיוחד בפרשת דרייפוס, וביקש ממנו לבדוק את הנושא. בספטמבר 2012 החל האריס לעבוד על תסריט לסרט שפולנסקי תכנן בשם "D" - אשר יעסוק בפרשה. כעבור מספר חודשים הודיע האריס לפולנסקי כי מדובר בנושא רחב מדי, ועל כן החליט לכתוב קודם כל ספר על הנושא. "קצין ומרגל" יצא לאור באוקטובר 2013, ותורגם לעברית ב-2015. צילומי הסרט החלו ביולי 2016 בפריז.

האריס סיפר שהחליט לבחור בפיקאר כדמות הראשית בספר, מכיוון שפיקאר היה למעשה מעורב במידה כזו או אחרת בכל שלבי הפרשה. הוא אף היה מורו של דרייפוס בקולג' הצבאי. עם זאת, נקודת מבטו היא נקודת מבט של קצין צרפתי, ולפיכך נייטרלית.

סרט
---

 ערך מורחב – **קצין ומרגל (סרט)**  

הספר עובד לסרט קולנוע צרפתי ("אני מאשים" במקור הצרפתי, "קצין ומרגל" בתרגום לאנגלית ולעברית) משנת 2019, בבימויו של רומן פולנסקי ובכיכובם של ז'אן דוז'רדן ולואי גארל.

קישורים חיצוניים
----------------

* קצין ומרגל, באתר סימניה
* פרק ראשון, באתר עברית
* רואים עולם - רוברט האריס על ספרו החדש קצין ומרגל, סרטון באתר יוטיוב
* תלמה אדמון, ‏כיבוש יעד מבוצר: סיפורה של פרשת דרייפוס מזווית אחרת לגמרי, באתר מעריב אונליין, 16 באוקטובר 2015
* אהרון לפידות, ‏רודף צדק, באתר ישראל היום, 1 באוקטובר 2015
* קצין ומרגל, באתר OCLC (באנגלית)
* "קצין ומרגל" – סרט שלפני מלחמה, 8 פלוס, סולם אורשר 15 דצמבר 2019

הערות שוליים
------------

1. 1 2  רוברט האריס מספר על הספר
2. ↑  Polanski tournera « Dreyfus » en France